S-2196/2023

Mál þetta, sem dómtekið var 6. september sl., er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur R-kk-þgf H-kk-þgf Í-kk-þgf, kt. [...], [...], Reykjavík, I.

Fyrir þjófnað með því að hafa, miðvikudaginn 6. október 2021, í verslun [...]að [...]í Kópavogi, stolið dyrabjöllu að söluverðmæti samtals 39.995 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir umferðarlagabrot með því að hafa, þriðjudaginn 27. september 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 31 ng/ml) um Vesturlandsveg við [...]í Borgarbyggð, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Einkaréttarkrafa:

Þá gerir A, f. h. [...], kt. [...], vegna ákærukafla I, kröfu um að ákærða verði gert að greiða fyrirtækinu skaðabætur samtals að fjárhæð kr. 39.995,- auk vaxta samkvæmt 8. gr. laga um vexti og verðtryggingu nr. 38/2001 frá 6. október 2021 til 28. október 2021 og samkvæmt 9. gr., 1. mgr. 6. gr. sömu laga að liðnum mánuði frá 28. október 2021 til greiðsludags.

Fyrirkall ásamt ákæru var birt samkvæmt lögum 18. apríl 2023. Málið var þingfest 14. júní 2023 og var þá mætt af hálfu verjanda ákærða. Málinu var frestað til 6. september sl. en þá féll þingsókn niður án þess að tilkynnt hefði verið um lögmæt forföll. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkalli að þannig gæti farið um meðferð málsins kæmi til útivistar af hálfu ákærða.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 2 8. ágúst 2023, var ákærði dæmdur í fangelsi í 1 mánuð með dómi Héraðsdóms Suðurlands [...]2010 meðal annars fyrir þjófnað og akstur sviptur ökurétti. Ákærði var síðan dæmdur í 5 mánaða fangelsi með dómi Héraðsdóms Reykjavíkur [...] 2011 meðal annars fyrir þjófnað, akstur undir áhrifum ávana- og fíkniefna og akstur sviptur ökurétti. Þá var ákærði dæmdur í 8 mánaða fangelsi með dómi Héraðsdóms Reykjavíkur [...] 2011 meðal annars fyrir þjófnað, akstur undir áhrifum ávana- og fíkniefna og akstur sviptur ökurétti. Þá var hann dæmdur í 12 mánaða fangelsi með dómi Héraðsdóms Reykjavíkur [...] 2012 meðal annars fyrir þjófnað, akstur undir áhrifum ávana- og fíkniefna og akstur sviptur ökurétti en dómurinn var hegningarauki að hluta við fyrri dóm. Með dómi Héraðsdóms Reykjavíkur [...] 2012 var ákærði dæmdur í 10 mánaða fangelsi meðal annars fyrir þjófnað, akstur undir áhrifum ávana- og fíkniefna og akstur sviptur ökurétti en dómurinn var hegningarauki við dóminn frá 4. maí sama ár. Með dómi Héraðsdóms Austurlands [...] 2014 var ákærði dæmdur í 20 mánaða fangelsi fyrir akstur undir áhrifum ávana- og fíkniefna og akstur sviptur ökurétti. Þá var ákærði dæmdur í 8 mánaða fangelsi með dómi Héraðsdóms Reykjavíkur [...] 2015 meðal annars fyrir akstur undir áhrifum ávana- og fíkniefna og akstur sviptur ökurétti en dómurinn var hegningarauki við dóminn frá 2014. Ákærði var síðan dæmdur í 2 mánaða fangelsi með dómi Héraðsdóms Austurlands [...] 2016 fyrir þjófnað og akstur sviptur ökurétti en dómurinn var hegningarauki við dóminn frá [...] 2015 og dóminn frá [...] 2014. Þá var ákærði dæmdur í 10 mánaða fangelsi með dómi Héraðsdóms Reykjavíkur [...] 2016 meðal annars fyrir akstur undir áhrifum ávana- og fíkniefna og akstur sviptur ökurétti en dómurinn var hegningarauki við dóminn frá frá [...] sama ár. Með dómi Héraðsdóms Reykjavíkur frá [...] 2019 var ákærði dæmdur í 11 mánaða fangelsi meðal annars fyrir akstur undir áhrifum ávana- og fíkniefna og akstur sviptur ökurétti. Ákærði var síðast dæmdur í fangelsi í 3 ár og 8 mánuði með dómi Héraðsdóms Norðurlands eystra [...] 2022 fyrir lyfjaakstur, akstur undir áhrifum ávana - og fíkniefna og akstur sviptur ökurétti og var þá reynslulausn sem ákærða var veitt [...] 2020, í tvö ár af eftirstöðvum 780 daga refsingar dæmd upp, dóminum var áfrýjað 8. febrúar 2023.

Að öðru leyti kemur sakaferill ákærða ekki til skoðunar við ákvörðun refsingar nú.

Brot þau sem ákærði er sakfelldur fyrir nú voru framin fyrir uppkvaðningu síðastgreinda dómsins og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu.

Við ákvörðun refsingar og með tilliti til hegningaraukasjónarmiða er við það miðað að ákærði hafi nú í fimmta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og og í áttunda sinn gerst sekur um akstur sviptur ökurétti.

Ákærða verður virt það til refsiþyngingar að hafa ítrekað áður verið sakfelldur fyrir auðgunarbrot, sbr. 255. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin 6 mánaða fangelsi.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dómsins að telja.

Af hálfu [...] ehf. er krafist skaðabóta að fjárhæð krónur 39.995, auk vaxta og dráttarvaxta eins og nánar greinir í ákæru. Þ ykir bótakrafan nægilega rökstudd ogverður ákærði dæmdur til að greiða bótakrefjanda ofangreinda fjárhæð. Um vexti og dráttarvexti af kröfunni fer svo sem í dómsorði greinir en ákærða var kynnt bótakrafan í yfirheyrslu hjá lögreglu 5. janúar 2022.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.660 krónur að meðtöldum virðisaukaskatti, og 115.180 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, R-kk-nf H-kk-nf Í-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Ákærði greiði [...] ehf. skaðabætur að fjárhæð 39.995 krónur, auk vaxta samkvæmt 8. gr. laga um vexti og verðtryggingu nr. 38/2001 frá 6. október 2021 til 5. febrúar 2022 en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns,150.660 krónur að meðtöldum virðisaukaskatti, og 115.108 krónur í annan sakarkostnað.

H-kvk-nf S-kvk-nf B-kvk-nf